  Виталий Пронин Шаерысьтымы журналистъёс люкаськылӥзы Ижысь боулинген шудонъя «Искра» клубе. Таяз учыре спартакиадалэн кыкетӥ люкетэз ортчиз, ужрадэ 21 команда пыриськиз.Ижысь но ёрос газетъёсын ужась журналистъёс сяна, ужрадэ пыриськизы Культурая, печатья но ивор вӧлмытонъя министерстволэн командаез. Ёрос газетъёсын ужась коллективъёс пӧлысь тросэз та амалэн нырысьсэ адӟизы ке но, шудыны быгатэменызы куд-огзэ паймытъязы: вормон понна ӧм лыктэ, нош шудыса оскалтом шуизы ке но.Котькинлэсь трос 450 очко люказы Ижысь «Известия Удмуртской Республики» газетын ужасьёс. 407 очко люказы Глазысь «Красное знамя» газетъёсын тыршисьёс. Шаерысьтымы Журналистъёслэн союзэнызы кивалтӥсь Людмила Прокошева ивортэмъя, матысь дыре спартакиада азинтӥськоз, ӝӧк выл теннисэн но волейболэн шудонъя яке ыбылӥськонъя ӵошатсконъёс луозы.Валентина Кутузова Туспуктэм: ufa.encounter.ru Теги: боулинг спорт  